Fotografi av QR-kodeEn QR-kode som inneholder adressen http://no.wikipedia.org
**QR-kode** (fra engelsk: **Quick Response code**) er en mosaikk-strekkode (eller todimensjonal strekkode) utviklet av det japanske selskapet Denso Wave i 1994. En QR-kode er maskinlesbar og kan blant annet inneholde informasjon om gjenstanden den er festet til, en adresse, lenke til en nettside, eller lignende. Den ble godkjent som en standard av Den internasjonale standardiseringsorganisasjonen (ISO) i 2000.

Bruksområder
------------

Bruksområdene for QR-koder er ulike for kommersiell og personlig bruk. Siden QR-koden kan lagre et svært stort antall alfanumeriske tegn og kodebildet leses svært hurtig inn, er den svært godt egnet til optisk lesing av data. Et eksempel på slik data er adresse, der mottakerens navn, adresse samt andre data leses inn i løpet av en brøkdel av et sekund.[]

### Lagringskapasitet

Datakapasitet for QR-kode:

* Kun numeriske maks 7089 tegn
* Kun alfanumerisk maks 4296 tegn
* Binær (8-biter) maks 2953 bytes
* Kanji/Kana maks 1817 tegn

QR-koder benytter Reed–Solomon-feilretting.

Feilrettingskapasitet:

* Nivå L 7 % av Reed-Solomon-koder kan bli gjenopprettet.
* Nivå M 15 % av Reed-Solomon-koder kan bli gjenopprettet.
* Nivå Q 25 % av Reed-Solomon-koder kan bli gjenopprettet.
* Nivå H 30 % av Reed-Solomon-koder kan bli gjenopprettet.

### Kommersiell bruk

Fotografi av reklameplakat med QR-kodeEn reklameplakat med nettadresse i QR-kode.
Dersom et dokument skal sendes til en mottager, der mottageren mest sannsynlig vil komme til å digitalisere dokumentet gjennom skanning, vil QR-kode kunne være en kommunikasjonskanal.

#### QR-kode som kommunikasjonskanal

Kommunikasjon består av en sender og en eller flere mottagere. I dette tilfellet kan et dokument sendes digitalt eller skrives ut på papir, der dokumentet gir informasjon til mottageren som skal være til hjelp for arkivering. På denne måten kan mottager, avsender, referanse og eventuelt andre data finnes lesbare for datamaskinen via QR-kode.

### Personlig bruk

Personlig bruk er begrenset til mobiltelefonen, der applikasjoner kjører på mobiltelefonen.[] QR-kode på mobiltelefonen kan benyttes til å lese data, siden å taste inn en nettadresse på mobiltelefonen er tidkrevende.[]

Følgende kan leses inn i mobilen:

* Gå til URL angitt i QR-kode
* Ring nummeret, der QR-kode angir nummeret
* Åpne e-postklient, der QR-kode angir mottager
* Sende vCard, der QR-kode angir visittkortdata
* Sende en SMS, der QR-kode angir mottager
* Sende en MMS, der QR-kode angir mottager

Når en QR-kode opprettes kan den eksempelvis legges ved siden av et produkt for å sende brukeren til en nettside som angir mer informasjon om produktet, eller bruksanvisning til hvordan produktet skal anvendes.[]

### Sikkerhetsproblemer ved bruk

Den som bruker en QR-kode kan ikke være sikker på hva slags side man havner på ved bruk. Om noen som forsøker å svindle dekker til QR-koden på en restaurant, vil brukeren bli ledet til en falsk side, og være utsatt for svindel. IT-sikkerhetsekspert Kai Røer anbefaler derfor at man ikke bruker QR-koder, og han benytter det konsekvent ikke selv.

Se også
-------

* Data matrix

Referanser
----------

1. ↑  Shih-Hsuan Hung; Chih-Yuan Yao; Yu-Jen Fang; Ping Tan; Ruen-Rone Lee; Alla Sheffer; Hung-Kuo Chu (1. september 2020). «Micrography QR Codes». *IEEE Transactions on Visualization and Computer Graphics* **(engelsk)**: 2834–2847. ISSN 1077-2626. PMID 30716038. doi:10.1109/TVCG.2019.2896895. Besøkt 1. februar 2023.
2. ↑  Rongjun Chen; Yongxing Yu; Xiansheng Xu; Leijun Wang; Huimin Zhao; Hong-Zhou Tan (11. desember 2019). «Adaptive Binarization of QR Code Images for Fast Automatic Sorting in Warehouse Systems». *Sensors* **(engelsk)**: 5466. Bibcode:2019Senso..19.5466C. PMC 6960674 Åpent tilgjengelig. PMID 31835866. doi:10.3390/s19245466.  Bruk av `|besøksdato=` krever at `|url=` også er angitt. (hjelp)
3. ↑  «History of QR Code Standardization» **(engelsk)**. Denso Wave. Besøkt 1. februar 2023.
4. ↑  «About 2D Code» **(engelsk)**. Denso Wave. Arkivert fra originalen 6. februar 2005. Besøkt 1. februar 2023.
5. ↑  «Error Correction Feature» **(engelsk)**. Denso Wave. Besøkt 1. februar 2023.
6. ↑  Anders Lohne Fosse (21. desember 2020). «Disse svindeltruslene advarer IT-eksperten om i året som kommer». *Nettavisen*. Besøkt 22. desember 2020. «Som følge av blant annet koronapandemien har QR-koder den siste tiden blitt en «hit» i serveringsbransjen. Dette er koder man scanner med mobilen for å få tilgang til for eksempel restaurantmenyer. Problemet med disse er at man ikke med sikkerhet kan si hvor man havner hen. – Jeg personlig bruker ikke QR-koder, sier Roer.»

Eksterne lenker
---------------

* Offisielt nettsted Rediger på Wikidata

* (en) Quick Response Codes – kategori av bilder, video eller lyd på Commons Rediger på Wikidata
* (en) Googles API for å lage QR-koder ved forespørsel (eksempel som lenker tilbake til denne artikkelen)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** NDL **·** NKC
 |